**ELŐTERJESZTÉS**

Bátaapáti Község Önkormányzata Képviselő – testületének

 2022. január 24-ei testületi ülésére

6. napirendi ponthoz

|  |  |
| --- | --- |
| Tárgy: | Döntés a 298. helyrajzi számú ingatlan hasznosításáról. |
| Előterjesztő: | Krachun Szilárd polgármester |
| Előterjesztést készítette: | Dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzatának Képviselő-testülete **-** Csányi-Győrfi Krisztina kérelme alapján- a 9/2020. (I.22.) számú határozatával döntött az ingatlan nyilvántartásban 298. helyrajzi szám alatt felvett italbolt megnevezésű ingatlan bérlet útján történő hasznosításáról az önkormányzat vagyonáról és a vagyongazdálkodás szabályairól szóló 2/2013.( II.18.) számú önkormányzati rendelet 16.§ (1) bekezdése valamint 17.§-a alapján.

A pályázat kiírása végül nem történt meg, a kérelmező tájékoztatva lett a pályáztatási eljárás folyamatáról, melyet követően már nem mutatott érdeklődést az ingatlan bérbe vételére.

Az önkormányzat vagyonáról és vagyongazdálkodásának szabályairól szóló 2/2013. (II.18.) önkormányzati rendelet (továbbiakban: Rendelet) 16.§ (1)-(2) bekezdése szerint:

*„16.§ (1) A nettó 5 millió forint értékhatárt meghaladó vagyonelemet –ha törvény kivételt nem tesz- csak versenyeztetés (a továbbiakban pályázat) útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet hasznosítani.*

*(2) A rendelet hatálya alá tartozó vagyonelemeket a képviselő-testület határozattal jelöli ki hasznosításra az alábbi tartalommal:*

*- a vagyonelem megnevezése, ingatlan esetén helyrajzi számának megjelölése*

*- forgalmi értékének megjelölése,*

*- a hasznosítás módja,*

*- pályázati feltételek meghatározása.”*

A versenyeztetést a rendelet 17.§-a értelmében annak 4. sz. melléklete szerinti pályáztatási szabályzat előírásai szerint kell lebonyolítani.

A pályáztatási szabályzat szerint:

*A pályázati hirdetményt közzé kell tenni az önkormányzat WEB lapján, valamint kifüggesztéssel a hivatal hirdetőtábláján az ajánlatok beadásának napja előtt legalább 15 nappal.*

*A pályázati hirdetmény első megjelenéséig el kell készíteni a pályázati dokumentációt, melyet az érdeklődők rendelkezésére kell bocsátani. A dokumentáció árát az előállításának közvetlen költségeivel arányos összegben kell megállapítani. A pályázati dokumentációt az érdeklődőknek az ajánlatok beadása határidejének lejártáig biztosítani kell.*

*A pályázók zárt borítékban tehetnek ajánlatot. A pályázatok borítékbontása nyilvános.*

*A pályázati ajánlatot a Hivatalra nézve irányadó munkaidőben, a pályázati hirdetményben megjelölt időpontig lehet benyújtani. A személyesen beadott pályázatokról átvételi elismervényt kell adni a beérkezéskor.*

*Az ajánlatokat a felbontástól számított legkésőbb 30 napon belül a Képviselő-testület véleményezi. A testület értékelése alapján a polgármester elutasítja azokat az ajánlatokat, amelyek a pályázati kiírásban foglalt feltételeknek maradéktalanul nem felelnek meg, ezért elbírálásra alkalmatlanok.*

*A szerződés odaítéléséről a képviselő-testület hoz döntést. Szerződést kötni az összességében legelőnyösebb, érvényes ajánlatot tett pályázóval lehet. A Képviselő-testület dönt arról, hogy a pályázat második helyezettjével megköthető-e a szerződés, ha az első helyezettel a szerződés nem jönne létre.*

*A tulajdonosi döntést követően 8 napon belül a polgármester köt szerződést a nyertes pályázóval.*

Kérem a tisztelt képviselő-testületet, hogy döntsön az ingatlan hasznosításáról.

**A.) Határozati javaslat**

Bátaapáti Község Önkormányzat Képviselő-testülete az ingatlan nyilvántartásban 298. helyrajzi szám alatt felvett Italbolt elnevezésű ingatlant az önkormányzat vagyonáról és vagyongazdálkodásának szabályairól szóló 2/2013. (II.18.) önkormányzati rendelet 16.§ (1)-(2) bekezdése valamint 17.§-a alapján versenyeztetés útján kívánja bérbe adni az alábbi feltételekkel:

* italboltként történő üzemeltetés
* 1 havi bérleti díjnak megfelelő összegű kaució kikötése a nyertes pályázó részére.
* bérleti díj legalacsonyabb összege 20.000.-

A képviselő-testület felhatalmazza a polgármestert, hogy tegyen intézkedést a pályázat kiírására.

A 9/2020. (I.22.) számú képviselő-testületi határozatot hatályon kívül helyezi a képviselő-testület.

**B.) Határozati javaslat**

Bátaapáti Község Önkormányzat Képviselő-testülete nem kívánja hasznosítani az ingatlan nyilvántartásban 298. helyrajzi szám alatt felvett Italbolt elnevezésű ingatlant egyúttal a 9/2020. (I.22.) számú képviselő-testületi határozatot hatályon kívül helyezi.

Határidő: 2022. február 15.

Felelős: Krachun Szilárd polgármester

 Dr. Brandt Huba a pályázat kiírásáért

Bátaapáti, 2022. január 7.

Dr. Brandt Huba s.k.

osztályvezető